सफाई करने वालों का बढ़ाया उत्साह
मध्य नगरी चौक के युवाओं और बच्चों ने स्वच्छ भारत मिशन में अपनी सहभागिता दर्ज कराते हुए 24 दिसंबर को गणेशबंध तालाब पर बनी नवनिर्मित चौपाटी की साफ सफाई की।
साथ ही तालाब में निर्मित पचरी की भी धुलाई की गई। युवाओं के इस काम को सभी ने सराहा। नपा अध्यक्ष ने जहां सराहना की वहीं थाना प्रभारी ने उत्साह वर्धन करते हुए प्रतीक चिन्ह प्रदान किया। नगर पालिका अध्यक्ष श्याम सुंदर अग्रवाल को जब युवाओं और बच्चों द्वारा सफाई करने की जानकारी मिली तो वे तत्काल अपने साथी कमल शर्मा, अमित अग्रवाल, हरिओम अग्रवाल, किशन अग्रवाल, अनवर खान, प्रतीक जिंदल, आनंद अग्रवाल राहुल अग्रवाल के साथ वहां पहुंचे। सफाई कार्य में लगे सभी लोगों का उत्साह बढ़ाते हुए नपा अध्यक्ष ने कहा कि नगर के सभी वार्डों में यदि एेसी जागरूकता आ जाए तो हमारा शहर स्वच्छ भारत मिशन में सर्वोच्च स्थान प्राप्त करेगा।
थाना प्रभारी आरए छात्रे को जानकारी मिलने पर वे भी सफाई स्थल पर पहुंचे और सभी का उत्साह बढ़ाया। थाना प्रभारी ने सबको शपथ भी दिलाई कि न गंदगी करेंगे और न ही करने देगें। युवाओं और बच्चों का उत्साह वर्धन करने के लिए इन्हें प्रोत्साहन के रूप में प्रतीक चिन्ह प्रदान किया। सफाई कार्य में योगदान देने वालों में अविनाश ठाकुर, भरत, पंकज, गोलू, अज्जू, अजय, टुकेश, योगेश, राज, सोमू, पप्पू, सूरज, चुन्नू, पिन्टू, मोहन देवांगन समेत अन्य 30 से 40 लोग शामिल थे ।
चौपाटी की सफाई करने पर थाना प्रभारी ने किया बच्चों का उत्साहवर्धन।
hin_Deva hin_Deva hin_Deva hin_Deva hin_Deva